Møtereferat LOSAM 6/13

|  |  |  |  |
| --- | --- | --- | --- |
| Tilstede: | Arild Vatn (Parat), Lisbeth Aune (Forskerforbundet), Tor-Jørgen Almås (NTL) Sigrid Lindmo (Hovedvernombud), Pål Ellingsen (Tekna), Anne Borg (Dekanus), Heidi Hugdal (referent) | | |
| Frafall: |  | | |
| Om: | Losam møte 06/13 | | |
| Møtetid: | 14.11.13 | Møtested: | E1 118 |
| Signatur: |  | | |

**NT-LOSAM sak 31/13 Godkjenning av protokoller**

Godkjent på sirkulasjon

**NT-LOSAM sak 32/13** **Saker fra tillitsvalgte**

Ingen saker

**NT-LOSAM sak 33/13 Fakultetsstyresaker - informasjon**

Dekan gikk igjennom fakultetsstyresakene, se følgende webside for sakskart og vedlegg; <https://innsida.ntnu.no/wiki/-/wiki/Norsk/Fakultetsstyret+-+NT>

**NT-LOSAM sak 34/13** **Medvirkningsordninger - drøfting**

Fakultetsstyresak men en drøftingssak for LOSAM. For sakspapirer med vedlegg, se <https://innsida.ntnu.no/wiki/-/wiki/Norsk/Fakultetsstyret+-+NT>

Dekan informerte om prosessene. Jevnt over liten valgdeltakelse. Instituttene melder at det har vært vanskelig på mobilisere stipendiat/postdoc gruppa. Det fremlegges for styret delte ordninger, dvs to institutt har valgt utvidet ledergruppe mens de andre fire instituttene har valgt instituttstyre. I dette valget har det ikke vært noen vekting av stemmene, alle teller likt. Dekanus har vært fornøyd med prosessen og mener at det må være ansatte som bestemmer hvordan de vil ha medvirkningsordningene på instituttene.

LOSAM hadde ingen kommentarer de ønsket å videreformidle inn til styremøte.

**NT-LOSAM sak 35/13 Fleksitidsordning - drøfting**

HR-rådgiver Trude Gjersvold informerte om prosessen om innføring av statens fleksitidsordning ved NT-fakultetet. Dette gjennomgås og innføres nå ved hele NTNU.

Prosessen ved NTNU er som følger:

* Dersom det er inngått fleksitidsordninger som fraviker den sentrale særavtalen skal disse sies opp. Oppsigelsen må skje skriftlig.
* Tillitsvalgte eller arbeidsgiver kan kreve drøftelser om innføring av fleksibel arbeidstid.
* Dersom arbeidsgiver og en eller flere tillitsvalgte mener at ordningen kan gjennomføres, avgjøres spørsmålet ved avstemming blant arbeidstakerne.
* Ordningen må gjelde alle i avdelingen, unntak for de som av tjenestlige grunner ikke kan delta i ordningen. Unntak gjelder særlig uavhengige stillinger (dvs i hovedsak vitenskapelige ansatte og ledere på et overordnet nivå).
* Føringer i aml 10-2 (3) sier at den enkelte arbeidstaker har rett til fleksibel arbeidstid dersom dette kan gjennomføres uten vesentlig ulempe for virksomheten

Prosessen ved NT er som følger:

* Alle instituttene samt fakultetsadministrasjon inkl verkstedene ivaretar egne prosesser.
* Forankring av prosessene ved enhetene i LOSAM møte 14.11.13
* Forslag om startdato ny fleksitidsordning: 01.01.2014.
* Kontorsjefene og seksjonslederne inviterer til informasjonsmøter med teknisk/administrative for å informere om ordningen og den kollektive avtalen.
* Det arrangeres avstemming i et avdelingsmøte eller tilsvarende. Kun stemmene til de fremmøtte teller og flertallet binder mindretallet.
* Kontorsjef/instituttleder/seksjonsleder sender eventuell oppsigelse av nåværende avtale pr epost med 1 mnd frist.
* Det skrives en kollektiv avtale for teknisk/administrative ved instituttet og fakultetsadministrasjonen inkl verkstedene
* Det informeres om avtalene i LOSAM-møte 12. desember, avtalene signeres og sendes ut pr. mail til de ansatte det gjelder.

Unntakene som evt. vil komme ut fra prosessen vil bli presentert og drøftet i LOSAM 12.12.13

**NT-LOSAM sak 36/13 Beredskapsavtale NTNU Sealab – informasjon om prosessen**

Saken ble informert om i LOSAM første gang i mai 2013. Følgende skriftlig statusinformasjon ble fremlagt for LOSAM:

* Arbeidsgiver ønsker at økonomisk kompensasjon for å være i beredskap skal være lik per deltager, dvs uavhengig av den enkeltes lønnstrinn. Bakgrunn: beredskap innebærer organisering av fritiden for å kunne tre inn i en jobbsituasjon på kort varsel. Verdien av fritid er uavhengig av lønnstrinn.
* Personalavdelingen anbefalte særskilt forankring blant deltagerne i vaktordningen da denne kompensasjonsordningen avviker fra andre vaktavtaler ved NTNU.
* Det avholdes møter med deltagerne for å drøfte kompensasjonsordninger og for å utarbeide avtaleforslag til LOSAM.

LOSAM stilte spørsmål om hva omfanget av avtalen var og dette ble det

orientert om i LOSAM 6.juni: Overordnet særavtale ved NTNU (ePhorte 2013/5951-1) der vaktperioden er en uke (mandag kl 15.45/15 – mandag kl 8) - med fire deltagere betyr det vakt hver femte uke.

Avtalen som ligger til grunn i dag er en frivillig ordning med fire deltagere i påvente av den stedlige avtalen.

Det ble i 2013-budsjettet lagt inn en ekstra lønnskostnad (kNOK 600) med tanke på den kommende avtalen som var tenkt dekket inn gjennom nye (økte) leiestedspriser. Arbeidet med ny leiestedsmodell er nå i gang og vil bli implementert i 2014.

Behovet for en beredskapsvaktavtale er hjemlet i en forskrift og ikke et pålegg eller merknad fra Mattilsynet, dvs ingen eksplisitt frist.

LOSAM ønsket å vite hvor grundig prosessen er forankret blant de ansatte. Vaktinstruks, organisering og arbeidsplaner er utarbeidet av driftsleder i samarbeid med deltagerne i vaktordningen.

LOSAM informerte om at det finnes maler på ulike beredskapsavtaler på NTNU. LOSAM bad om at saken blir tatt opp på møte i desember.

**NT-LOSAM sak 36/13 Dialogmøter med Rektor og instituttene**

Dekan informerte om dialogmøte med Rektor som ble avholdt 31.10.13. Tema omhandlet de fem strategiområdene og det var et positivt møte der NT både ble utfordret på noen punkter men også fikk god tilbakemelding på at mye bra skjer på NT-fakultetet.

**EVENTUELT**

Ingen saker